
Αριθ. 677 (1) 

Τροποποίησης απόφασης μεταβίβασης αρμοδιοτήτων. 

Ο ΠΡΟΕΔΡΟΣ ΤΗΣ ΒΟΥΛΗΣ 

Έχοντας υπόψη ΐις διατάξεις των άρθων 5, εδ. γ’ και 29 του 
υπηρεσιακού κανονισμού της Βουλής (ΦΕΚ 146/τ. Α'/ 

21.6.1980), αποφασίζουμε: 

Τροποποιούμε την 14/10/5.1.1982, ΦΕΚ 11/τ. Β/ 
15.1.1982 απόφασή μας «μεταβίβαση αρμοδιοτήτων στο γενικό 
γραμματέα, γενικό διευθυντή, αναπληρωτές γενικούς διευθυντές και 
προϊσταμένους διευθύνσεων υπηρεσιών και τμημάτων», όπως τρο¬ 
ποποιήθηκε με τις όμοιες 3398/2310/24.8.82, ΦΕΚ 640/τ. Β/ 
31.8.82 και 6447/4664/18.11.1985, ΦΕΚ 693/τ. Β/ 
19.11.1985 και μεταβιβάζουμε την εξουσία υπογραφής «με εντολή 
του Προέδρου της Βουλής» (ε.π.β.): 

α) όλων των πράξεων ή αποφάσεων, με τις οποίες ρυθμίζονται θέ¬ 
ματα υπηρεσιακής κατάστασης των τακτικών υπαλλήλων της Βου¬ 
λής μέχρι και του 4ου βαθμού, περιλαμβανομένης, προκειμένου για 
τους μόνιμους και της πράξης ή απόφασης λύσης της υπαλληλικής 
τους σχέσης, 

β) των πράξεων ή αποφάσεων λύσης της σύμβασης εργασίας των 
με σχέση ιδιωτικού δικαίου υπαλλήλου της Βουλής. 


Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 28 Ιανουάριου 1988 

Ο Πρόεδρος της Βουλής 
ΓΙΑΝΝΗΣ Ν. ΑΛΕΥΡΑΣ 

-♦- 

Αριθ. Φ.093.29(α)/1/ΑΣ 3322 (2) 

Μείωση παρακρατούμενου ποσοστού μεταφραστικών τελών. 

Ο ΓΕΝΙΚΟΣ ΓΡΑΜΜΑΤΕΑΣ ΤΟΥ ΥΠ. ΕΞΩΤΕΡΙΚΩΝ 
Έχοντας υπόψη: 

1. Το άρθρο 65 του νόμου αιρθ. 419/1976 «Περί Οργανισμού 
του Υπουργείου Εξωτερικών». 

2. Το άρθρο 4 του Ν.Δ/τος αριθ. 938/1971 «Περί κυρώσεως 
αποφάσεώς τινων του Υπουργού και Υφυπουργού Εξωτερικών και 
ρυθμίσεως θεμάτων τινων αφορώντων την λειτουργία του παρά τω 
Υπουργείω Εξωτερικών Μεταφραστικού τμήματος». 

3. Την Α.Π. Φ.093.29(α)/1/ΑΣ1707 από 26.9.1985 από¬ 
φασή μάς. 

4. Την υπ’ αριθ. Φ. 32/1/ΑΣ16/28.1.1987 απόφαση και 

5. Τις ανάγκες του Μεταφραστικού Γραφείου, αποφασίζουμε: 
Μειώνουμε την από 1η Ιανουάριου 1988 από δεκαεπτά τοις 

εκατό (17%) σε δέκα τοις εκατό (10%) το ποσοστό που θα παρα- 
κρατεϊται από τα μεταφραστικά τέλη για την αντιμετώπιση των δα¬ 
πανών λειτουργίας του Μεταφραστικού Γ ραφείου. 

Αθήνα, 28 Δεκεμβρίου 1987 

Ο Γενικός Γραμματέας 

Κ. Α. ΓΕΩΡΓΙΟΥ 

- ♦- 

Αριθ. 7682/212 (3) 

Καθορισμός επιτοκίων έντοκων γραμματίων. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) Των άρθρων 1 και 2 του Ν.Δ. 3745/1957 «περί εκδόσεως 
εντόκων γραμματίων». 

β) Των άρθρων 1 και 4 του Ν. 1266/1982 «περί οργάνων ασκή- 
σεως της νομισματικής, πιστωτικής και συναλλαγματικής πολιτικής 
και άλλων διατάξεων» και 















726 


ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


2. Την προηγούμενη κοινή απόφαση αριθ. 65630/2222/ 
29.6.1987 «Καθορισμός επιτοκίων έντοκων γραμματίων», αποφα-' 
σίζουμε: 

Ορίζουμε τα επιτόκια των έντοκων γραμματίων Ν.Δ. 3745/ 
1957 που θα εκδοθούν ή θα ανανεωθούν από 31ης Ιανουάριου 
1988 ως εξής: 

1. 17% για τα έντοκα γραμμάτια τρίμηνης διάρκειας. 

2. 17,5% για τα έντοκα γραμμάτια εξάμηνης διάρκειας. 

3. 19,5% για τα έντοκα γραμμάτια δωδεκάμηνης διάρκειας. 

Για τα άληκτα έντοκα γραμμάτια και για το χρονικό διάστημα 

από την πιο πάνω ημερομηνία (31.1.1988) μέχρι τη λήξη τους 
ισχύει η απόφασή μας 65630/2222/29.6.1987. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 26 Ιανουάριου 1988 

ΟΙ ΥΠΟΥΡΓΟΙ 

ΕΘΝΙΚΗ! ΟΙΚΟΝΟΜΙΑΣ ΟΙΚΟΝΟΜΙΚΟΝ 

Π. ΡΟΥΜΕΛΙΩΤΗΣ Δ. ΤΣΟΒΟΛΑΣ 

—--♦- 

Αριθ, Σ. 230/40 (4) 

• Αντικατάσταση της παρ. 2 του άρθρου 13 του Ν. 1676/86. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

α) Τις διατάξεις του’αρθρου 13 του Ν. 1676/1986 (ΦΕΚ 

204Α). 

β) Αίτημα της Έ ν ωσης Ελληνικών Τραπεζών για παράταση της 
προθεσμίας καταβολής του ειδικού φόρου τραπεζικών εργασιών του 
μηνός Δεκεμβρίου, αποφασίζουμε: 

1. Η διάταξη της παραγράφου 2 του άρθρου 13 του Ν. 1676/ 
1986 αντικαθίσταται ως ακολούθως: 

2. Ο υπόχρεος στην καταβολή του φόρου οφείλει μέσα σε είκοσι 
πέντε (25) ημέρες από τη λήξη κάθε μήνα να επιδίδει μηνιαίες δη¬ 
λώσεις απευθείας στο δημόσιο ταμείο, που είναι αρμόδιο για την εί¬ 
σπραξη του φόρου εισοδήματος, καταβάλλοντας συγχρόνως ολό¬ 
κληρο το ποσό του φόρου που αναλογεί. Ειδικά ο φόρος του μηνός 
Δεκεμβρίου καταβάλλεται μέχρι και τη 10η Φεβρουάριου του επό¬ 
μενου έτους. Η δήλωση θα περιλαμβάνει διακεκριμένα τον αριθμό 
και το ποσό των υποκείμενων στο φόρο δανείων ή πιστώσεων και το 
σύνολο των υποκείμενων στό φόρο ακαθάριστων εσόδων. 

Εάν η επίδοση της δήλωσης καταβολής του φόρου γίνεται εκπρό¬ 
θεσμα, απαιτείται προηγούμενη θεώρηση αυτής από τον αρμόδιο οι¬ 
κονομικό έφορο, ο οποίος υπολογίζει και τη σχετική προσαύ- 
ξηση». , ' 

2. Η απόφαση αυτή να κυρωθεί με νόμο. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Αθήνα, 22 Ιανουάριου 1988 

Ο ΥΠΟΥΡΓΟΣ 

ΔΗΜ. ΤΣΟΒΟΛΑΣ 
-♦- 

Αριθ. 2201 (5) 

Τροποποίηση απόφασης ανασυγκρότησης του Ανωτάτου Συμβου¬ 
λίου Επίλυσης Αθλητικών Διαφορών (ΑΣΕΑΔ). 

Η ΥΠΟΥΡΓΟΣ ΠΟΛΙΤΙΣΜΟΥ 

Σύμφωνα με: 

1. τις διατάξεις: 

α) Του Α.Ν. 397/68 «περί επανασυστάσεως της Γενικής Γραμ¬ 
ματείας Αθλητισμού και των αρμοδιοτήτων αυτής». 

β) Του Ν. 75/75 «περί Οργανώσεως του εξωσχολικού Αθλητι¬ 
σμού και ρυθμίσεως συναφών θεμάτων» σε συνδυασμό με τις διατά¬ 
ξεις του Π.Δ. 923/80 «περί ρυθμίσεως θεμάτων οργανώσεως και 
λειτουργίας του Ανωτάτου Συμβουλίου Επιλύσεως Αθλητικών Δια¬ 


φορών (ΑΣΕΑΔ). 

γ) του Ν. 423/76 «περί Γυμναστηρίων και ρυθμίσεως θεμάτων 
αφορώντων εις τον εξωσχολικόν αθλητισμόν». 

δ) Του Ν. 1070/80 «περί λήψεως μέτρων αναπτύξεως του αθλη¬ 
τισμού και ρυθμίσεως συναφών θεμάτων». 

ε) Του Ν. 1232/82 «περί επαναφοράς σε ισχύ, τροποποίηση και 
συμπλήρωση των διατάξεων του Ν. 4352/64» και άλλες διατάξεις. 

στ) Του Π.Δ. 77/85 «Οργανισμός της Γενικής Γραμματείας 
Αθλητισμού». 

ζ) του Ν. 1558/85 «Κυβέρνηση και Κυβερνητικά Όργανα». 

η) Του Ν. 1578/85 «Κύρωση του Κώδικα κατάστασης των δι¬ 
καστικών λειτουργών και άλλες διατάξεις». 

2. Την Α. 5257/26.4.1982 απόφαση του Υπουργού Προεδρίας 
Κυβερνήσεως περί αναμορφώσεως Συλλογικών Οργάνων Γνωμο- 
δοτικής και Αποφασιστικής αρμοδιότητας του Υπουργείου Προε¬ 
δρίας Κυβερνήσεως». 

3. Την από 11.12.1987 αίτηση του Σπυρίδωνα Πολίτη, Προέ¬ 
δρου Πρωτοδικών, «περί απαλλαγής καθηκόντων ως μέλους του 
ΑΣΕΑΔ», λόγω φόρτου εργασίας. · 

4. Το έγγραφο 45/5.1.1988 του Πρωτοδικείου Αθηνών, Τμήμα 
Διοικητικού «περί ορισμού μέλους στο ΑΣΕΑΔ». 

5. Την αρ. Υ 50/1985 κοινή απόφαση του Πρωθυπουργού και του 
Υπουργού Πολιτισμού, αποφασίζουμε: 

Τροποποιείται η 23950/17.9.1987 απόφασή μας κατά το μέ¬ 
ρος που αφορά την αντικατάσταση λόγω κωλύματος του Σπυρίδωνα 
Πολίτη, Προέδρου Πρωτοδικών με τον Ανδρέα Μαρκάκη, Πρόεδρο 
Πρωτοδικών, κατά τα λοιπά ισχύει ως έχει η ανωτέρω απόφαση. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Αθήνα, 26 Ιανουάριου 1988 

Ο ΥΦΥΠΟΥΡΓΟΣ 

ΣΗΦΗΣ ΒΑΛΥΡΑΚΗΣ 
-♦- 

Αριθ. ΟΙΚ. 13116/1248/α (6) 

Σύσταση Υπηρεσιακού Συμβουλίου στο Υπουργείο Περιβάλλοντος, 
Χωροταξίας και Δημοσίων Έργων. 

Ο ΑΝΑΠΛΗΡΩΤΗΣ ΥΠΟΥΡΓΟΣ ΠΕ.ΧΩ.Δ.Ε. 

Έχοντας υπόψη: 

1. Τις διατάξεις του Π.Δ. 611/77. 

2. Τις διατάξεις του Ν. 1586/1986 (ΦΕΚ 37Α/86). 

3. Την V 1436/15.10.1987 Πρωθυπουργική Απόφαση σχετικά 
με τον καθορισμό αρμοδιοτήτων του αναπληρωτή Υπουργού ΠΕ.¬ 
ΧΩ.Δ.Ε. (ΦΕΚ 549/Β/16.10.1987), αποφασίζουμε: 

Συνιστούμε στο Υπουργείο Περιβάλλοντος, Χωροταξίας και Δη¬ 
μοσίων Έργων Πενταμελές Υπηρεσιακό Συμβούλιο που αποτελείται 
από: 

α) Τρεις μόνιμους υπαλλήλους. Προϊσταμένους Δ/νσεων της Κε¬ 
ντρικής Υπηρεσίας με ισάριθμους αναπληρωτές του βαθμού Α’. 

Πρόεδρος του Συμβουλίου ορίζεται ένας από τα τακτικά μέλη, με 
τον αναπληρωτή του. 

Σε περίπτωση που το Συμβούλιο εξετάζει πειθαρχικές υποθέσεις, 
προεδρεύει ο Γενικός Γραμματέας με αναπληρωτή του τον Πρόεδρο 
του Συμβουλίου. 

β) Δύο εκπροσώπους των υπαλλήλων με ισάριθμους αναπληρω¬ 
τές τους. 

γ) Εισηγητής του Συμβουλίου ορίζεται ο καθ’ ύλην αρμόδιος 
Τμηματάρχης Προσωπικού με τον αναπληρωτή του. 

δ) Γραμματέας του Συμβουλίου ορίζεται μόνιμος Διοικητικός 
υπάλληλος, τουλάχιστον με Β' βαθμό, με τον αναπληρωτή του. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Αθήνα, 25 Ιανουάριου 1988 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΜΑΝΟΛΗΣ ΠΑΠΑΣΤΕΦΑΝΑΚΙΣ 





ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. Ε2/25409/87 (7) 

Προσωρινή πρόσληψη προσωπικού, στο Νοσ. Νοσημάτων Θώρακος 
Νοτιοδυτικής Ελλάδας «Ο ΑΓΙΟΣ ΑΝΔΡΕΑΣ». 

Ο ΝΟΜΑΡΧΗΣ ΑΧΑΪΑΣ 

Έχοντας υπόψη: 

1) Το Ν. 3200/55. 

2) Το Ν.Δ. 532/70. 

3) Το Β.Δ. 197/72. 

4) το Ν. 993/79 Κεφ. Βλ 

5) Το Ν. 1476/84. 

6) Τη 17/20.3.1984 πράξη της τριμελούς επιτροπής Υπουρ¬ 
γών, περί εκχώρησης αρμοδιοτήτων στις Νομαρχίες, για πρόσληψη 
προσωπικού στα ΝΠΔΔ. 

7) Την 706/3.11.1987 πράξη του Υπουργού Προεδρίας Κυβερ- 
νήσεως. 

8) Τη διαταγή Υπουργείου Υγείας και Πρόνοιας αριθμ. Δ2β/οικ. 
6857/30.3.84 «περί πρόσληψης προσωπικού στα ΝΠΔΔ». 

9) ΤΟ 2359/10.10.1987 έγγραφο του Νοσοκομείου Νοσ. Θώ¬ 
ρακος Νοτιοδυτικής Ελλάδας «Ο ΑΓΙΟΣ ΑΝΔΡΕΑΣ» μετά την 
αριθμ. 9/12.6.1987 και 15/2.9.87 πράξη του Δ.Σ. 

10) Το Δ2γ/29310 (δις)/23.11.1987 έγγραφο του Υπουργ. 
Υγείας Πρόνοιας και Κοιν. Ασφαλίσεων, αποφασίζουμε: 

Εγκρίνουμε την προσωρινή πρόσληψη, σύμφωνα με τις διατάξεις 
του Κεφ. του 993/79, όπως τροποποιήθηκε με τα άρθρα 8 και 9 
του Ν. 1476/84, που αντικατέστησε τα άρθρα 1, 2 και 4 του Ν. 
993/79, του κατωτέρω προσωπικού: (1) Ενός (1) βιοχημικού χη¬ 
μικού Κατηγορίας ΠΕ (2) δύο (2) Τεχνολογικών εφαρμοστών κατη¬ 
γορίας ΤΕ και (3) Ενός (1) Τηλεφωνητού κατηγορίας ΔΕ, σύμφωνα 
ψιε τις αριθμ. 9/12.6.1987 και 15/2.9.87 πράξεις του Δ.Σ, του 
Ιδρύματος, με την προϋπόθεση ότι έχει εγκριθεί και υπάρχει σχετική 
πίστωση στον προϋπολογισμό του ιδρύματος, για την αντιμετώπιση 
απρόβλεπτων και κατεπειγουσών αναγκών του ιδρύματος. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Πάτρα, 19 Ιανουάριου 1988 
Ο Νομάρχης 

ΔΗΜΗΤΡΗΣ ΠΑΝΤΑΖΗΣ 

-♦- 

Αριθ. 1/3905 (8) 

Συγκρότηση Πρωτοβάθμιου Διοικητικού Διαιτητικού Δικαστηρίου 

Χαλκίδας. 

Ο ΝΟΜΑΡΧΗΣ ΕΥΒΟΙΑΣ 
Έχοντας υπόψη: 

α) Τις διατάξεις του Π.Δ. 1156/77 «Περί Οργανισμού του 
Υπουργείου Εργασίας». 

β) Τις διατάξεις του Π.Δ. 532/70 σε συνδυασμό με τις όμοιες του 
Β.Δ. 711/70. 

γ) Την αριθ. 89177/64 Απόφαση του Υπουργού Εργασίας «περί 
ανασυνθέσεως του τρόπου συγκροτήσεως κ.λπ. των Πρωτοβάθμιων 
και Δευτεροβάθμιων Διαιτητικών Δικαστηρίεον». 

δ) Την αριθ. 76891/69 Κοινή Απόφαση των Πρωθυπουργού καί 
Υπουργού Εργασίας «Περί συνθέσεως και συγκροτήσεως Συμβου¬ 
λίων και Επιτροπών αρμοδιότητας Υπουργείου Εργασίας». 

ε) Το αριθ. 38462/8062/28.8.75 έγγραφο του Υπουργείου Ερ¬ 
γασίας. 

στ) Τις διατάξεις του Ν. 1232/82 «επαναφορά σε ισχύ και τροπο¬ 
ποίηση των διατάξεων του Ν.Δ. 4352/1964 και άλλες διατάξεις». 

ζ) Την 80168/26.4.1982 κοινή απόφαση Υπουργών Προεδρίας 
Κυβερνήσεως και Εργασίας «Περί διατηρήσεως και λειτουργίας 
Επιτροπών». 

η) Τις υποδείξεις των αρμοδίων Αρχών και Επαγγελματικών Ορ¬ 
γανώσεων», αποφασίζουμε: 

2. Συγκροτούμε το Πρωτοβάθμιο Διοικητικό Διαιτητικό Δικα¬ 
στήριο Χαλκίδας από τους παρακάτω: 


α. Το Κων/νο Ασημακόπουλο, Πρωτόδικη Χαλκίδας, ως Πρόε¬ 
δρο με αναπληρώτριά του τη Βασιλική Νικολοπούλου, Πρωτόδικη 
Χαλκίδας. 

β. Ως μέλη: *· . ... . ' 

αα) Μαρία Παλαιολόγου, υπάλληλο τη Δ/νσης Επιθ/σης Εργα¬ 
σίας Ν. Εύβοιας με αναπληρώτριά της την Ελένη,Μπαζώτη, υπάλ¬ 
ληλο της ίδιας Υπηρεσίας. 

ββ) Κυριάκο Βασίλη, εκπρόσωπο των μισθωτών με αναπληρωτή 
του τον Λούκα Γεώργιο. . 

γγ) Από την τάξη των Βιομηχάνων Αφεντάκη Θεόδωρο, με ανα¬ 
πληρωτή του τον Παλαιολόγο Ευάγγελο. 

δδ) Από την τάξη των Εμπόρων Βλάχο. Ιωσήφ, με αναπληρωτή 
του το Σκαρλή Στυλιανό. 

εε) Από την. τάξη των Επαγγελματιών Μπαλτά Κων/νο, με ανα¬ 
πληρωτή του το Σαραντόπουλο Γεώργιο. 

στστ) Από την τάξη των Βιοτεχνών Μαμάκο Νικόλαο, με ανα¬ 
πληρωτή του το Κουλοχέρη Αναστάσιο. 

ζζ) Από την τάξη των Αυτοκινητιστών Φίλο Νικόλαο, με αναπλη¬ 
ρωτή του τον Αυλωνίτη Αναστάσιο. 

ηη) Από την τάξη των Εργοληπτών Δημοσίοιν Έργων Αλεξάν¬ 
δρου Κων/νο, με αναπληρωτή του τον Κούσουλα Ιωάννη. 

θθ) Από την τάξη των Ανωνύμων Εταιρειών το Μιμικό Γεώργιο, 
με αναπληρωτή του τον Ζαφειρόπουλο Αθανάσιο. 

γ. Γραμματέα του Δικαστηρίου τούτου ορίζουμε τον Ιωάννη Πα- 
παϊωάννου, υπάλληλο της Δ/νσης Επιθ/σης Εργασίας Ν. Εύβοιας 
με αναπληρωτή του το Δημήτριο Τρουλάκη, υπάλληλο της ίδιας 
υπηρεσίας. 

3. Η θητεία του Προέδρου και των μελών του ΠΔΔΔ αρχίζει από 
την κοινοποίηση στους ενδιαφερομένους και λήγει την 
31.12.1989. 

Η παρούσα να δημοσιευθεί στην Εφημερίδα της Κυβερνήσεως. 

Χαλκίδα, 31 Δεκεμβρίου 1987 
Ο Νομάρχης 

ΝΙΚΟΛΑΟΣ ΜΙΧΑΛΟΠΟΥΛΟΣ 

•-♦- 

Αριθ. 847 (9) 

Προσωρινή πρόσληψη προσωπικού στο Νομαρχιακό Γ ενικό Νοσοκο¬ 
μείο Κατερίνης. 

Ο ΝΟΜΑΡΧΗΣ ΠΙΕΡΙΑΣ 

Έχοντας υπόψη: 

1) Τις διατάξεις: 

α) Του Ν. 3200/55 περί διοικητικής αποκέντρωσης, 
β) Του Π.Δ. 465/84 (ΦΕΚ 168/1.11.84 τ. Α’)περί αρμοδιοτή¬ 
των. 

γ) Τού Ν. 993/79 όπως τροποποιήθηκαν με τις διατάξεις των 
άρθρων 8 και 9 του Ν. 1479/84. 

2) Των αριθμ. Δ2γ/16463/23.11.1987 αναφορά του Υπουρ¬ 
γείου Υγείας, Πρόνοιας και Κοιν. Ασφαλίσεων με την οποία μας δια¬ 
βιβάστηκε το αριθμ. 3672/2.6.87 έγγραφο του Γεν. Νοσ. Κατερί¬ 
νης μαζί με την αριθμ. 4/30.4.1987 απόφαση του Δ.Σ. Ιδρύματος. 

3) Την αριθ. 706/3.11.1987 πράξη του Υπουργού Προεδρίας 
της κυβέρνησης. 

4) Την αριθμ. 131/13.1.1988 αναφορά του Νομ. Γεν. Νοσ. Κα¬ 
τερίνης με την οποία μας υποβλήθηκε η αριθμ. 2/5.1.1988 από¬ 
φαση του Δ.Σ. του Ιδρύματος, αποφασίζουμε: 

Εγκρίνουμε την αριθμ. 2/5.1.1988 απόφαση του Δ.Σ. του Νο- 
μαρ. Γεν. Νοσ. Κατερίνης που αφορά την προσωρινή πρόσληψη του 
παρακάτω προσωπικού σύμφωνα με τις διατάξεις του Κεφ. Β’ του Ν. 
993/79 όπως τροποποιήθηκαν μεταγενέστερα με τις διατάξεις των 
άρθρων 8 και 9 του Ν. 1476/84 και για χρονικό διάστημα μέχρι 
οχτώ (8) μήνες για κάλυψη επειγουσών αναγκών του Νοσοκομείου, 
με την προϋπόθεση ότι υπάρχει πίστωση για την κάλυψη της μισθο¬ 
δοσίας. 

1. Ενός (1) Μηχανολόγου - Ηλεκτρολόγου Κατηγορίας ΠΕ Μη¬ 
χανικών. . · 

2. Μιάς (1) Διαιτολόγου της Κατηγορίας. ΠΕ. 

3. Μιας (1) Κοινωνικής Λειτουργού της Κατηγορίας ΠΕ. 

4. Ενός (1) υπαλλήλου της Κατηγορίας ΤΕ Τεχνολόγων Τροφί¬ 
μων. 

5. Ενός (1) Επόπτου Δημόσιας Υγείας της Κατηγορίας ΤΕ. 

6. Ενός (1) Μαγείρου της Κατηγορίας ΔΕ. 

7. Δύο (2) Τηλεφωνητών της Κατηγορίας ΔΕ. 

8. Ενός (1) Ηλεκτροτεχνίτη της Κατηγορίας ΔΕ Τεχνικού. 

9. Ενός (1) Ψυκτικού της Κατηγορίας ΔΕ Τεχνικού. 

10. Μιάς (1) Κόπτριας - Ράπτριας - Γαζώτριας του Κλάδου ΔΕ 
Τεχνικού. 

11. Ενός (1) Κλιβανιστή - Απολυμαντή - Αποστειρωτή. 

12. Δύο (2) Φαρμακοποιών της Κατηγορίας ΠΕ. 

Η απόφαση αυτή να δημοσιευθεί στην Εφημερίδα της Κυβερνή- 
σεως. *./ 

Κατερίνη, 21 Ιανουάριου 1988 
Ο Νομάρχης 

ΔΗΜΗΤΡΗΣ ΒΑΣΙΛΕΙΑΔΗΣ 

-♦- 

Αριθ. 91606 (10) 

Ίδρυση Τμήματος ΤΕΚ στο ΚΕΤΕΚ Βόλου. 

Ο ΔΙΟΙΚΗΤΗΣ ΤΟΥ ΟΡΓΑΝΙΣΜΟΥ 
ΑΠΑΣΧΟΛΗΣΗΣ ΕΡΓΑΤΙΚΟΥ ΔΥΝΑΜΙΚΟΥ 

Έχοντας υπόψη: 

1. Τις διατάξεις του Ν.Δ. .212/69 «περί Οργανώσεως και Διοική- 
σεως του ΟΑΕΔ». 

2. Τις διατάξεις του άρθρου 43 του Β.Δ. 405/71 «Περί Οργανώ¬ 
σεως, Συγκροτήσεως και Λειτουργίας των Υπηρεσιών του ΟΑΕΔ». 

3. Τις διατάξεις του Ν. 709/77 «Περί καθιερώσεως κινήτρων 


Επαγ/κής Κατάρτισης Εργατικού Δυναμικού κ.λπ.», αποφασί¬ 
ζουμε: 

Άρθρο 1. 

Ιδρύουμε στο ΚΕΤΕΚ ΒΟΛΟΥ Τμήμα Ταχύρρυθμης Επαγγελ¬ 
ματικής Κατάρτισης ειδικότητας «Αργυροχροσοχόου». 

Άρθρο 2. 

Σκοπός του Ιδρυόμενου Τμήματος είναι η Επαγγελματική Κα¬ 
τάρτιση του Εργατικού Δυναμικού της περιοχής με το σύστημα της 
Ταχύρρυθμης Επαγγελματικής Κατάρτισης στην ειδικότητα του 
«Αργυροχρυσοχόου». ι 

Άρθρο 3. 

Τα προσόντα των υποψηφίων για Εκπαίδευση και η διάρκεια της 
Εκπαίδευσης καθορίζονται με βάση τις ισχύουσες διατάξεις. 

Άρθρο 4. 

Η λειτουργία του ιδρυόμενου Τμήματος καθορίζεται με τον Κανο¬ 
νισμό Λειτουργίας Εκπ/κών Μονάδων Τ.Ε.Κ. 

Κάθε άλλη λεπτομέρεια αναγκαία για την εκτέλεση της παρούσας 
ρυθμίζεται με απόφασή μας. 

Η παρούσα απόφαση να δημοσιευθεί στην Εφημερίδα της κυβερ- 
νήσεως. 

Αθήνα, 27 Ιανουάριου 1988 

Ο Διοικητής 
Τ. ΑΜΑΛΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




